60 



Ino Pruni Schiff. Barna, felső szárnyai gyér sötétzöld vagy kék pik- 

 kelyzettel ; június hó vegétől július hó közepéig csaknem egész Európában 

 található. Hernyója hússzínű vagy sárgás-piros, hátán fekete foltokkal s 

 ugyanoly színű oldalsávval; május hóban kökényen, tölgyön és hajdi- 

 nán él. 



Ino Globulariae Hb, Felső szárnyai zöld vagy kék vékony pikkely- 

 zettel, alsó szárnyai szürkék, hosszúak és végig szélesek ; július havában 

 repül nálunk és délibb Németországban. Hernyója szürke, két sárgás sáv- 

 val és két sor vöröses szemölcscsel; május és június hóban a Centaurea 

 jaceaésscabiosa leveleiben él, melyekbe, a levél húsából táplálkozván, nagy 

 fehér foltokat rág. 



Ino chlores Hb. Az előbbinél kisebb és formátlanabb ; felső szárnyai 

 hegyesebbek, alsó szárnyai inkább bársonyszegletesek, hegyök gömbölyűbb ; 

 június hó közepétől augusztus hó elejéig fordul elő Ausztriában, Dalmátiá- 

 ban, Görög-, Török- és Magyarországban, itt azonban csak Budapesten, 

 Pozsonyban, Eperjesen és Kolozsvártt. Hernyója eddig ismeretlen volt. 



Ino tenuicornis Zellee. A chloros-hoz igen hasonló, csakhogy a 

 hímnek csápja bozontosabb, a nőstényé pedig vastagabb és tompább. Dél- 

 Európában, azaz : Siciliában, s Dalmátiában, Görög-, Török- és Magyaror- 

 szágban, s itt csak Budapest, Pozsony, Nyitra és Trencsén környékén fordul 

 elő május hó végétől június hó végéig. — Hernyója eddig ismeretlen volt. 



Ino subsolana Stgr. (előbb a cogínaía Ebr. válfajaként ismeretes, mely 

 csak Andalúziában él ; míg újabban Staudinger önálló fajnak ismerte fel.) 

 A Globulariae-hez hasonló, csakhogy felső szárnyai kevésbbé fényesek s 

 inkább aranyszínűek, és hogy nőstényének csápja végig fürészalakú. Junius 

 hó közepétől augusztus hó elejéig röpül Dalmátiában, Görög- és Magyar- 

 országban, még pedig Budapesten kívül Pécsett és Mehádiánál is. — Her- 

 nyója még nincsen leírva. 



Ino Budensis Spr. Felső szárnyai igen fényes aranyzöldes, ritkábban 

 kékes csillogásúak, alsó szárnyai a Globularaei-nél sokkal világosabbak, 

 átlátszóbbak, csáj)jai igen rövidek, nősténye feltűnően kicsiny. Május hó kö- 

 zepétől július hó elejéig repül a budai hegyeken s állítólag Sareptában is. — 

 E specialis magyarnak tekinthető állatnak hernyója még ismeretlen. 



Ino Statices L. E mindenütt gyakoribb, rézvörös csillogású lepke 

 nálunk június hó elejétől július hó végéig fordul elő. — Hernyója szürke, 

 sárgás oldalsávval ; május-június havában szabadon él a Ruynex acetosá-n 

 és Globularia vulgariis-on, var. micans-é a Cistus salviaefolius- on. 



Ino Geryon Hb. Az előbbihez igen hasonló, de felső szárnyai keske- 

 nyebbek, csápjai pedig rövidebbek és vastagabbak. Hernyója zöld, barna 

 hátsávval és fehér oldalsávval ; május hóban Helianthemum vulgar e-n él és 

 júliusban fejlődik lepkévé. Déli-Németországban, Angliában és Spanyol- 

 országban honos ; nálunk nem fordul elő. 



